Fer castells és molt més segur del que pot semblar. Un estudi fet per la CCCC remarca que els castells cauen amb molt poca freqüència i que el percentatge de caigudes ha disminuït en els últims anys. L’any 2000, el percentatge de caigudes era del 5,30%, i el 2015 (any en que es van recollir les dades per fer l’estudi), el percentatge havia baixat fins al 2,95%. L’estudi també esmenta que la canalla té la meitat de risc de lesionar-se fent castells que fent altres activitats, com pot ser el futbol o jugar al pati de l’escola. El número de lesions cada 1000 hores d’activitat en els castells és de 44, mentre que a l’escola és de 650. Per tant, tot i que el risc zero no existeix, podem dir que fer castells és una activitat segura.